# בחירות מקדימות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בחירות מקדימות (primaries) הן חלק מהתהליך של ההיערכות לבחירות במפלגות שונות. במסגרת הבחירות המקדימות בוחרים חברי המפלגה (כולם או חלקם) את מועמדי המפלגה לבחירות, מועמדים שיבקשו את אמון הציבור כולו.

## [עריכה] מדינת ישראל

בחירות מקדימות, בצורותיהן השונות, קיימות כיום כמעט בכל המפלגות בישראל, אך לא כך היה הדבר בראשית ימי המדינה, כאשר המפלגות נהגו לבחור את מועמדיהן על-ידי "ועדה מסדרת" שבה נכללו רק אחדים מבכירי המפלגה.

נהוג להבדיל בין שני סוגים של בחירות מקדימות. סוג אחד, הנפוץ יותר, הוא בחירות בגוף הנבחר של המפלגה המונה מכמה עשרות ועד אלפי חברים (הגוף הבוחר מכונה ועידה, מרכז או מועצה). הסוג השני הוא בחירות שבהן משתתפים כל החברים הרשומים במפלגה. יש להבדיל גם בין בחירת יושב ראש המפלגה ומועמדה לראשות הממשלה (במפלגות הגדולות) ובחירת רשימת המועמדים לכנסת.

בבחירות לכנסת ה-17 הייתה מפלגת העבודה היחידה שבה בחרו כל חברי המפלגה את רשימת המועמדים לכנסת.

אף שחברי מרכז המפלגה מונים מאות או אלפי חברים, הרי זו עדיין אוכלוסייה מצומצמת יחסית, שניתן לבצע בה מניפולציות, החל משוחד גלוי (מעשה המהווה עבירה פלילית) וכלה במניפולציות סמויות יותר, המאפשרות לבעלי ממון וקשרים להכניס לרשימת המועמדים, ובעקבותיה לכנסת, אישים שהם חפצים ביקרם.

בבחירות בהן משתתפים כל חברי המפלגה ("פריימריז") הצורך להגיע אל קהל כה גדול דורש משאבים כספיים רבים, דבר שגם הוא עלול הביא לשחיתות. לדוגמה ראשי הממשלה אהוד ברק ואריאל שרון שנחשדו בקבלת תרומות בלתי חוקיות לצורך הפריימריז.

## [עריכה] ארצות הברית

בארצות הברית מתקיימות בחירות מקדימות שבהן בוחרת כל אחת מהמפלגות את מועמדה לנשיאות. בחירות מקדימות אלה מתקיימות החל משנת 1904, אך הן זוכות לתשומת לב מיוחדת החל משנת 1972, שנה שבה שונו הנהלים, והותר למועמדים רבים יותר להיכנס למירוץ. בבחירות אלה שנערכות החל מחודש ינואר נבחרים צירים לועידות של המפלגות שנערכות בקיץ, ובוחרות את מועמדי המפלגות לנשיאות.

## [עריכה] ראו גם

- הבחירות המקדימות לנשיאות ארצות הברית ב2004.

## [עריכה] קישורים חיצוניים

- בין פריימריז לוועדה מסדרת
- פריימריז: אסונה של הדמוקרטיה הישראלית
- פריימריז, ביג דיל

מקור: http://he.wikipedia.org../../../%D7%91/%D7%97/%D7%99/%D7%91%D7%97%D7%99%D7%A8%D7%95%D7%AA_%D7%9E%D7%A7%D7%93%D7%99%D7%9E%D7%95%D7%AA.html

קטגוריות: בחירות | מדע המדינה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Italiano
- Nederlands